Parroċċa tal-Isla  Fiċ-ċentinarju minn meta l-istatwa tal-Bambina fl-Isla ġiet inkurunata u l-knisja ngħatat il-ġieħ ta' Bażilika Minuri mill-Kapitlu tal-Vatikan, saret il-Ballata tal-Bambina. B'kitba ta' Charles Coleiro u mużika ta' Dun Aurelio Mulè Stagno, il-Ballata kienet ċelebrazzjoni tal-mixja li l-poplu Senglean kellu mal-istatwa tal-Bambina mill-1618, jiġifieri meta l-istatwa tal-Bambina waslet l-Isla. It-tieni edizzjoni tal-Ballata saret fis-27 ta' Awwissu taħt id-direzzjoni tal-Maestro Brian Cassar u bil-parteċipazzjoni tas-sopran Astrid Cacciatore u l-kor St Monica Vocal Ensemble. Din is-sena, il-ballata kellha xeħta differenti mill-ewwel darba li saret fl-1996. Dakinhar kien ħa sehem l-għannej Frans Baldacchino l-Budaj, akkumpanjat minn melodiji tipiċi Maltin. Parroċċa tal-Isla Parroċċa tal-Isla Parroċċa tal-Isla